paragraph_text: Villa Farnesina je povijesno i umjetnički važna renesansna prigradska vila smještena u ulici Via della Lungara, u rimskom distriktu Trastevere. U razdoblju od 1506. do 1510. ju je sagradio Baldassare Peruzzi za Agostina Chigija, bankara iz Siene i blagajnika pape Julija II, koji je u svoje vrijeme bio najbogatiji čovjek Europe. Nju su nakon gradnje ukrasila djela poznatih umjetnika kao što su Rafael, Sebastiano del Piombo, Giulio Romano i Il Sodoma.